Norske roere trenes av verdens beste
- Fantastisk. Dette er en en stor ære for ham, en virkelig stor prestasjon, beskriver Nils Jakob Hoff. Han sto på båten etter det andre norske VM-gullet på to dager i Sør-Korea. I bakgrunnen for alt sto den svenske treneren. - Kult, sier Johan Flodin til VG. Han befinner seg i Estlands hovedstad Tallinn. Der vil ha i kveld motta en medalje på det internasjonale roforbundet FISAs store gallamiddag. - I tillegg til være veldig god på det tekniske er Johan spesielt god på psykologi, kommunikasjon og kan bygge en gruppe. Han er åpen for indviduelle tilpasninger. Det gjør at opplegget blir optimalt for alle, mener Hoff - som kombinerer sin internasjonale karriere med medisinstudier.- Det kan jo nesten gi angst å få slike resultateter og sånn honnør allerede den første sesongen. Men alle i landslaget vet at resultatene kommer som følge av den treningsjobben vi gjør på hjemmebane hver eneste dag, sier Johan Flodin. De norske roerne kom ikke til en eneste finale i fjorårets OL. Men allerede i EM tok de to dobbeltscullerne sølv og bronse. Under VM i månedskiftet august/september ble det full klaff med gull til både Are Strandli/Kristoffer Brun i lettvekt og Nils Jakob Hoff/Kjetil Borch i tungvekt. I tillegg til Birgitte Skarstein sølv i handikapklassen. Til sammen utgjorde de tre medaljene Norges største suksess i et ro-mesterskap noen sinne. - Vi er flere ganger blitt styrket i troen på det vi holder på med. Slik virker denne utmerkelsen også. Alle snakker om at vi har et sterkt team, sier Flodin. Han holdt i formiddag et foredrag i forbindelse med FISAs kongress i Estland. - Nå har jeg avslørt alle hemmelighetene, ler han. - Det er ikke vanskelig å være åpne. Hvis man byr på seg selv får man også mye tilbake, mener Johan Flodin. Han er den første norske rotreneneren som er blitt kåret til verdens beste. De øvrige tre FISA-prisene går til roere fra New Zealand og Australia. Toppidretssjef Tore Øvrebø har selv trent Olaf Tufte frem til to OL-gull og to VM-gull. Han er spesielt begeistret for svenskenes evne til å kommunisere med roerne og sier: - Flodin har snudd et gymnas i Sverige fra å være et vanskelig sted med mange konflikter og lite penger, til å bli en velfungerende bedrift på tre år. Hvis du klarer å gjøre det relasjonelt bedre, så har du noe. I ettermiddag skal Øvrebø holde et innlegg på roernes samling på Tufte Gård på Nykirke ved Horten. Det er ventet at Olaf Tufte skal annonsere at han gjør come back. - Jeg skulle gjerne vært der, sier Johan Flodin. Men måtte skifte ut gårdsbesøk i Vestfold med den gjeve kåringen i Estland.
For to måneder siden ledet han de norske roerne til den den største VM-suksessen noen sinne. I dag blir Johan Flodin (46) kåret til verdens beste ro-trener i 2013.